laion/Wikipedia-Exotic huggingface dataset:
ვაშინგტონის საკათედრო ტაძარი

წმინდა პეტრესა და პავლეს საკათედრო ტაძარი ან ვაშინგტონის საკათედრო ტაძარი — აშშ-ის ანგლიკანური საეპისკოპოსო ეკლესიის მთავარი ტაძარი, მდებარეობს ვაშინგტონში, აშშ. შენობა ნეოგოთიკურ სტილშია აგებული, სიდიდით მეექვსე საკათედრო ტაძარია მსოფლიოში და სიდიდით მეორე აშშ-ში. საძირკველში პირველი ქვის ჩადება 1907 წლის 29 სექტემბერს მოხდა, მშენებლობის დაწყებას ესწრებოდა პრეზიდენტი თეოდორ რუზველტი. მშენებლობა 83 წელი გაგრძელდა და საზეიმოდ დასრულდა 1990 წელს, ჯორჯ ბუში უფროსის პრეზიდენტობისას. ტაძარი პროტესტანტური საეპისკოპოსო-საკათედრო ფონდის მმართველობის ქვეშაა, რომელიც 1893 წლის 6 იანვრიდან, კონგრესის მიერ ტაძრის მშენებლობისთვის გაცემული ნებართვის დროიდან არსებობს. მდებარეობს ვაშინგტონის ჩრდილო-დასავლეთ ნაწილში. შედის აშშ-ის ისტორიული ადგილების ეროვნული რეესტრში. 2011 წლის 23 აგვისტოს მომხდარი მიწისძვრის შედეგად ერთ-ერთი კოშკის სამი შპილი მოტყდა, მეოთხე კი სერიოზულად დაზიანდა. დაზიანდა ტაძრის სხვა ნაწილებიც. ვაშინგტონის საკათედრო ტაძარი. გეოგრაფიული დასახელებების საინფორმაციო სისტემა (აშშ), აშშ-ის გეოლოგიური უწყება.[მკვდარი ბმული] ↑ WNC: Facts and Figures. ↑ Lenta.ru: Америка: Из-за землетрясения Вашингтонский собор лишился шпилей ვიკისაწყობში არის გვერდი თემაზე: ვაშინგტონის საკათედრო ტაძარი
ეგვიპტის მეთვრამეტე დინასტია

ეგვიპტის მეთვრამეტე დინასტია (ძვ. წ. 1550—1292 წწ.) — ძველი ეგვიპტის ერთ-ერთი ყველაზე ცნობილი დინასტია. მათ რიგებში შედიოდა ეგვიპტის ყველაზე ძლევამოსილი ფარაონები, ასევე ტუტანხამონი, რომლის გაუძარცვავი საფლავიც 1922 წელს აღმოაჩინა ჰოვარდ კარტერმა. ზოგჯერ მეთვრამეტე დინასტიას თუტმოსიდების დინასტიასაც უწოდებენ, რადგან მათ რიგებში ოთხი ფარაონია სახელად თუტმოსი. მეთვრამეტე დინასტიის წარმომადგენელია ჰატშეფსუტი და კიდევ ერთი ქალი-ფარაონი ნეფერნეფერუატენი (რომელიც ერთ-ერთი ვერსიით უნდა იყოს ნეფერტიტი). მეთვრამეტე დინასტიის მნიშვნელოვანი ფიგიურაა ფარაონი ეხნატონი, ცნობილი როგორც ამენჰოტეპ IV, „ფარაონი-რეფორმატორი“, რომელმაც მსოფლიოს ისტორიაში პირველად აღიარა მონოთეიზმი. თუტმოსიდების დინასტიის მიერაა აშენებული თუტმოს III-ის საფლავი ლუქსორში და ჰატშეფსუტის ტაძარი დეირ-ელ-ბაჰრი. მეთვრამეტე დინასტია XIX და XX დინასტიებთან ერთად ქმნის ეგვიპტის ახალ სამეფოს. მეთვრამეტე დინასტიის ისტორია
არიფიონი (გაერთიანება)

არიფიონი — ქართველ საბჭოთა მწერალთა ლიტერატურული გაერთიანება (1927–1928). გაერთიანებამ გამოსცა ჟურნალი „არიფიონი“ (1928). ჯგუფის მონაწილენი „არიფიონის“ სახელწოდებას განმარტავდნენ როგორც ამხანაგობას, რომელიც ემყარებოდა არა მარტო საზოგადოებრივ იდეალებისა და ლიტერატურის მრწამსის ერთიანობას, არამედ პირად მეგობრულ ურთიერთობასაც. მიუხედავად კეთილშობილური მიზნისა — შეექმნათ ახალი ეპოქის შესატყვისი ახალი ადამიანის სახე — ჟურნალში გამოქვეყნებულ მხატვრულ ნაწარმოებთა უმრავლესობა მცდარად წარმოსახავდა სოციალისტური საზოგადოების განვითარების ძირათად პროცესებს. ქართულმა საბჭოთა ლიტერატურულმა კრიტიკამ აღნიშნა წინააღმდეგობანი „არიფიონის“ დეკლარაციასა და ჟურნალის შინაარსს შორის. დაჯგუფება მალე თვითლიკვიდაციის გზას დაადგა, მით უფრო, რომ 20-იანი წლების დამლევისათვის საბჭოთა ლიტერატურაში უკვე ნიადაგი ეცლებოდა განცალკევებული სამწერლო ჯგუფების არსებობას და იქმნებოდა პირობები საქართველოს მწერლობის ძალების გაერთიანებისათვის. „არიფიონის“ წევრები იყვნენ ვ. გორგაძე, შ. დადიანი, კ. კაპანელი, ბ. მელიქიშვილი, ლ. მეტრეველი, ი. მოსაშვილი, მ. მრევლიშვილი, დ. სულიაშვილი, ი. ტატიშვილი, პ. ქავთარაძე, ლ. ქიაჩელი, გ. ქიქოძე, სანდრო შანშიაშვილი, კ. ჭიჭინაძე, მიხეილ ჯავახიშვილი. ქართული საბჭოთა ენციკლოპედია, ტ. 1, თბ., 1975. — გვ. 572-573.
პატრიკ პირსი

პატრიკ პირსი (ინგლ. Patrick Henry Pearse, ირლ. Pádraig Anraí Mac Piarais; დ. 10 ნოემბერი, 1879, დუბლინი — გ. 3 მაისი, 1916, დუბლინი) — ირლანდიელი პოლიტიკური მოღვაწე, რევოლუციონერი, დრამატურგი და პოეტი. პატრიკ პირსი გელური ლიგის ერთ-ერთი ყველაზე ცნობილი წარმომადგენელი იყო. მეგობრობდა ირლანდიის რევოლუციური მოძრაობის ლიდერ ჯეიმზ კონოლისთან. 1914 წელს დააარსა საიდუმლო ორგანიზაცია „ირლანდიის რესპუბლიკური ძმობა“. 1916 წელს ხელმძღვანელობდა აღდგომის აჯანყებას და 24 აპრილს გახდა ამ აჯანყების შედეგად გამოცხადებული ირლანდიის რესპუბლიკის დროებითი მთავრობის თავმჯდომარე. 3 მაისს დახვრიტეს ინგლისელებმა. ვიკისაწყობში არის გვერდი თემაზე: პატრიკ პირსი Patrick's census information from 1911 while he was still teaching in St. Enda's School Patrick's census form part-A The Murder Machine 1916 Walking Tour piece on Pearse დაარქივებული 2004-07-10 საიტზე Archive.isCategory:Webarchive template archiveis links The Poetry of Pádraig Pearse
ტელუგები

ტელუგები — ხალხი ინდოეთში, ანდჰრა-პრადეშის შტატის ძირითადი მოსახლენი. ცხოვრობენ აგრეთვე ტამილნადუსა და კარნატაკის შტატებში; მიეკუთვნება სამხრეთინდურ რასას. ტელუგების ეთნოგენეტიკური ბაზა იყო დრავიდული ტომები - ანდჰრა, კალინგა და ტელუგუ. ძვ. წ. მე-2 ს. - ახ. წ. მე-3 ს-ში ისინი ერთმანეთს შეერწყნენ. სახელები: თვითწოდება - ანდჰრა; საერთო რაოდენობა: 74,5 მლნ. ენა: ტელუგუ. მორწმუნეები: ძირითადად ინდუისტები, ნაწილი - სუნიტი მუსლიმები.
არიფიონი (მრავალმნიშვნელოვანი)

საკუთარი სახელი არიფიონი შეიძლება აღნიშნავდეს: არიფიონი — ლიტერატურული გაერთიანება; არიფიონი — გაერთიანება „არიფიონის“ ჟურნალი.
აღდგომის აჯანყება

აღდგომის აჯანყება (ირლ. Éirí Amach na Cásca, ინგლ. Easter Rising) — აჯანყება ირლანდიაში პირველი მსოფლიო ომის დროს, მომზადებული ირლანდიის დამოუკიდებლობისათვის მოძრაობის ლიდერების მიერ. გამოსვლები დაიწყო 1916 წლის 24 აპრილს, აღდგომის დღესასწაულზე. აჯანყებულების მთავარი მიზანი იყო ირლანდიის დამოუკიდებლობა ბრიტანეთისაგან. აჯანყება ძირითადად დუბლინში მიმდინარეობდა, თუმცა სხვადასხვა მასშტაბის გამოსვლები აღინიშნა ქალაქს გარეთ, საგრაფოებში. აჯანყება სასტიკად ჩაახშეს ბრიტანელებმა. მათ ტყვედ ჩაიგდეს პატრიკ პირსი და მის ძმასთან და 14 მოკავშირესთან ერთად სიკვდილით დასაჯეს ტრიბუნალის გადაწყვეტილების საფუძველზე. შეგიძლიათ იხილოთ მედიაფაილები თემაზე „აღდგომის აჯანყება“ ვიკისაწყობში. The 1916 Rising – an Online Exhibition. The Letters of 1916 – Crowdsourcing Project დაარქივებული 2013-12-29 საიტზე Wayback Machine. Trinity College Dublin Essay on the Rising Special 90th Anniversary supplement დაარქივებული 2012-06-30 საიტზე Archive.isCategory:Webarchive template archiveis links Easter Rising 50th Anniversary audio & video footage Primary and secondary sources relating to the Easter Rising
არიშიანი

არიშიანი, საქართველოს სახელმწიფო მოღვაწე XI-XII საუკუნეების მიჯნაზე, ჰერეთის დიდებული აზნაური, დავით აღმაშენებლის თანამებრძოლი საქართველოს გაერთიანების საქმეში. არიშიანი ჰერეთის სხვა დიდებულეებთან ერთად დაეხმარა დავით აღმაშენებელს ჰერეთ-კახეთის შემოერთებაში. ქართული საბჭოთა ენციკლოპედია, ტ. 1, თბ., 1975. — გვ. 573.
G.U.Y.

G.U.Y. (აკრონიმი: ინგლ. Girl Under You, ქართ. გოგონა შენს ქვემოთ) — ამერიკელ პოპ-მომღერალ ლედი გაგას სიმღერა მესამე სტუდიური ალბომიდან Artpop (2013). სიმღერის ავტორები და პროდიუსერები არიან თავად გაგა და DJ Zedd. იგი გამოიცა, როგორც ალბომის მესამე სინგლი იტალიაში, გაგას 28-ე დაბადების დღეზე 2014 წლის 28 მარტს, ლეიბლზე Streamline Records, ხოლო აშშ-ში გამოიცა 2014 წლის 8 აპრილს ,ლეიბლზე Interscope Records. სიმღერა არის ელექტრონული საცეკვავო ჟანრის და შეიცავს ინდუსტრიული, R&B, და ჰაუს მუსიკის ელემენტებს. სიმღერამ კრიტიკოსების მხრიდან მიიღო სხვადასხვა შეფასება, მათ შეაქეს მელოდია და გაგას ვოკალი, მაგრამ გააკრიტიკეს სიმღერის ტექსტში გამოყენებული სტერეოტიპები. სიმღერა გახდა კომერციულად წარუმატებელი, მან მიაღწია ჩარტების სათავეში რამდენიმე ქვეყანაში. სიმღერამ ბილბორდის ცხელ ასეულში დაიკავა 76-ე პოზიცია და გახდა გაგას ყველაზე წარუმატებელი სიმღერა. გაგამ სიმღერაზე მუსიკალური ვიდეო გადაიღო კალიფორნიის შტატის ქალაქ სან-საიმონში მდებარე ლენდმარკის ვილაში Hearst Castle. ადმინისტრაციის განცახდებით გაგამ ვილის საქველმოქმედო ფონდში გადარიცხა სოლიდური თანხა, რის შემდგომაც კალიფორნიის შტატის მთავრობამ მას დართო კომერცილუი ვიდეოს გადაღების უფლება ვილის ტერიტორიაზე. ვიდეოს გადაღებები მიმდინარეობდა ექვსი დღის განმავლობაში. ვიდეოს რეჟიროი არის თავად გაგა და იგი არის 11 წუთიანი. ვიდეოს დასაწყისში გაგა არის მითოლოგიური ფრინველ ფენიქსის როლში და ნაჩვენებია თუ როგორ დაეცა იგი და შემდგომ როგორ აღსდგა თავის მიმდევრებთან ერთად ნეპტუნის აუზში. ძალების აღდგენის შემდგომ გაგა იწყებს შურისძიებას იმ მამაკაცების მიმართ, რომლებსაც იგი მხოლოდ ფულის გამო სჭირდებოდათ და მისი დაცემის შემდგომ მიატოვეს იგი, გაგა ცვლის მათ კლონით სახელად G.U.Y., კლონში გაერთიანებულია იესო ქრისტეს, მაჰათმა განდის, მაიკლ ჯექსონის და ჯონ ლენონის დნმ. კლიპის დასასრულს გაგა ათავისუფლებს მუსიკალურ ინდუსტრიას და ქმნის საზოგადოებას, რომელიც ემსახურება ხელოვნებას. ვიდეომ კრიტიკოსების მხრიდან დაიმსახურა დადებითი შეფასება და აღნიშნეს გაგას სარეჟისორო ნამუშევარი. გაგამ სიმღერა რამოდნიმეჯერ შეასრულა ცოცხლად მათ შორის თავის შვიდ დღიან სარეზიდენციო შოუზე Roseland Ballroom-ში და მეოთხე მსოფლიო ტურზე ArtRave: The Artpop Ball. ციფრული ჩამონატვირთი "G.U.Y." – 3:52 ციფრული რემიქსების ალბომი "G.U.Y." (St. Lucia Remix) – 5:29 "G.U.Y." (Rami Samir Afuni Remix) – 4:28 "G.U.Y." (Wayne G Throwback Anthem) – 7:53 "G.U.Y." (Lovelife Remix) – 3:15 "G.U.Y." (KDrew Remix) – 4:45 Lady Gaga – G.U.Y. – An ARTPOP Film YouTube-ზე ↑ iTunes – Music – Artpop by Lady Gaga. iTunes Store (November 11, 2014). ციტირების თარიღი: April 20, 2014. ↑ 2.0 2.1 G.U.Y. (Remixes) – EP by Lady Gaga. iTunes Store. ციტირების თარიღი: April 30, 2014. ↑ Mompellio, Gabriel. (March 28, 2014) G.U.Y.: Lady Gaga Italian. Radio Airplay Italy. დაარქივებულია ორიგინალიდან — ოქტომბერი 28, 2014. ციტირების თარიღი: March 28, 2014. ↑ Top 40/M Future Releases. All Access Music Group. დაარქივებულია ორიგინალიდან — აპრილი 2, 2014. ციტირების თარიღი: აპრილი 18, 2014. ↑ Top 40 Rhythmic > Future Releases. All Access Ltd. დაარქივებულია ორიგინალიდან — აპრილი 4, 2014. ციტირების თარიღი: აპრილი 18, 2014. ↑ Forthcoming U.K. Singles. BBC Radio 1 (March 23, 2014). დაარქივებულია ორიგინალიდან — მარტი 24, 2014. ციტირების თარიღი: March 24, 2014.
პატრიარქის შემოდგომა

პატრიარქის შემოდგომა (ესპ. El otoño del patriarca) — კოლუმბიელი მწერლის, გაბრიელ გარსია მარკესის, 1975 წლის რომანი. წიგნში მოთხრობილია დიქტატორის შესახებ, რომელიც დაუსრულებლად მართავს ქვეყანას. გადის წლები, იცვლება თაობები, მაგრამ იგი ისევ ცოცხალი და უცვლელია. ავტორმა გამოგონილი პერსონაჟი რეალური ცხოვრებიდან აიღო — სხვადასხვა დიქტატორის საფუძველზე. წიგნების ესპანური ინსტიტუტის თანახმად, პატრიარქის შემოდგომა 1975 წელს ესპანეთში ყველაზე პოპულარული წიგნი იყო. ↑ Folha de São Paulo, Ilustrada, p.5, January 28, 1976 (in portuguese) – Retrieved December 29, 2011.
თაღედი

თაღედი, არკადა — სვეტებზე ან ბოძებზე დაყრდნობილი ერთნაირი ფორმისა და ზომის თაღების რიგი. ძირითადად იყენებენ ღია გალერეების მოსაწყობად. ქართული საბჭოთა ენციკლოპედია, ტ. 4, თბ., 1979. — გვ. 592. შეგიძლიათ იხილოთ მედიაფაილები თემაზე „თაღედი“ ვიკისაწყობში.
ალუდა ქეთელაური (მომღერალი)

ალუდა ქეთელაური (დ. 15 ნოემბერი, 1987 — გ. 12 ივნისი, 2012) — ქართველი მომღერალი და პოეტი. ალუდა წარმოშობით დუშეთიდან იყო და თბილისში მეგობართან ერთად ცხოვრობდა. ჯგუფი „მეხუთე სეზონი“, რომელშიც იგი გამოდიოდა, ხალხურ სიმღერებს ასრულებდა. ალუდა 2012 წლის 12 ივნისს გარდაიცვალა. სიკვდილის ზუსტი მიზეზი უცნობია, თუმცა სახელდებოდა როგორც თვითმკვლელობა, ასევე ნარკოტიკების მოხმარება. ის 16 ივნისს დუშეთის მუნიციპალიტეტში დაკრძალეს. ↑ 24 წლით ქვეყნად მოსული ვაჟას ალუდა ქეთელაური.... დაარქივებულია ორიგინალიდან — 2016-03-05. ციტირების თარიღი: 2014-04-18. ↑ ალუდა ქეთელაურის თაყვანისმცემლები: „რა მნიშვნელობა აქვს სიკვდილის მიზეზს?!“
ირლანდიის რესპუბლიკა (1919-1922)

ირლანდიის რესპუბლიკა (ირლ. Poblacht na hÉireann) — თვითგამოცხადებული სახელმწიფო, კუნძულ ირლანდიაზე, არსებობდა 1919-1922 წწ. ირლანდიის რესპუბლიკის არსებობა დამოუკიდებლობისათვის ომის პერიოდს ემთხვევა. ომის პერიოდში ქვეყანაში გაჩნდა ხელისუფლების ორგანოები, რომელსაც მოსახლეობის უმრავლესობა მხარს უჭერდა. ახალგაზრდა რესპუბლიკა მხოლოდ საბჭოთა რუსეთმა სცნო. ირლანდიაში ბრიტანეთის გავლენის შემცირების ცდამ კრახი განიცადა. ირლანდიის რესპუბლიკის დასასრულად ითვლება 1922 წელი, როდესაც ირლანდიის თავისუფალი სახელმწიფო დაარსდა. Anglo-Irish Treaty Debates on-line ↑ ხელშეკრულება. დაარქივებულია ორიგინალიდან — 2015-04-20. ციტირების თარიღი: 2014-04-18.
არკადია

საკუთარი სახელი არკადია შეიძლება აღნიშნავდეს: არკადია — თანამედროვე საბერძნეთის ნომი არკადია — რომის ლიტერატურის აკადემია
გერნიკა

გერნიკა (ესპანურ ენაზე სრული ოფიციალური სახელია — გერნიკა-ი-ლუნო, ესპ. Guernica y Luno, ბასკურად — გერნიკა-ლუმო, ბასკ. Gernika-Lumo) — ქალაქი და მუნიციპალიტეტი ესპანეთში, შედის ბისკაიის პროვინციაში ბასკეთის ავტონომიური გაერთიანება. ფართობი 8,6 კმ². მოსახლეობა— 16 295 კაცი (2010 წ.). მდებარეობს ბილბაოს ჩრდილო-აღმოსავლეთით. ქალაქი დაარსდა 1366 წელს პრინც ტელიო კასტილიელის მიერ. 1937 წლის 26 აპრილს ქალაქი გერმანელებმა დაბომბეს, რასაც პაბლო პიკასომ მიუძღვნა თავისი ტილო „გერნიკა“. ბისკაიის მუნიციპალიტეტები Официальная страница დაარქივებული 2006-06-02 საიტზე Wayback Machine. Герника: электронный журнал о баскской культуре, ISSN 1998-5096 დაარქივებული 2009-02-27 საიტზე Wayback Machine.
გერნიკის დაბომბვა

გერნიკის დაბომბვა — გერმანიის ლუფტვაფეს მიერ 1937 წლის 26 აპრილს ესპანეთის სამოქალაქო ომის დროს ქალაქ გერნიკის დაბომბვა. გენრიკა ბასკეთის ისტორიული და კულტურული ქალაქია. 1937 წელს ქალაქი გადავიდა რესპუბლიკელების ხელში. დაბომბვის შედეგად გაჩნდა ხანძარი, რომელმაც გაანადგურა ქალაქის უდიდესი ნაწილი. ქალაქის დაბომბვას პაბლო პიკასომ მიუძღვნა თავისი ტილო „გერნიკა“. Сулайка Й. Незавершенное наследие Герники: фон Рихтгофен, Айта Пачи и Ленин (часть I) // Герника: журнал о баскской культуре. 2010. № 3 დაარქივებული 2011-02-06 საიტზე Wayback Machine. თარგი:Ref-eu(რუსული) Сулайка Й. Незавершенное наследие Герники: фон Рихтгофен, Айта Пачи и Ленин (часть II) // Герника: журнал о баскской культуре. 2010. № 4 დაარქივებული 2011-02-04 საიტზე Wayback Machine. თარგი:Ref-eu(რუსული)
საიდუმლო პოლიცია

საიდუმლო პოლიცია — სახელმწიფო ძალოვანი ორგანო ან გასამხედროებული ორგანიზაცია, რომლის მთავარი დანიშნულებაა დაიცვას მმართველი რეჟიმი შინაგანი საფრთხეებისაგან, მათ შორის სახელმწიფო გადატრიალებებისაგან. High Policing: The Protection of National Security MSNBC - Domestic spying vs. secret police
არკანზასი (მრავალმნიშვნელოვანი)

საკუთარი სახელი არკანზასი შეიძლება აღნიშნავდეს: არკანზასი — აშშ-ის შტატი არკანზასი — მდინარე აშშ-ში არკანზასი — ოლქი არკანზასის შტატში. არკანზასი — არკანზასში მოპოვებადი მაღალი ხარისხის ბუნებრივი სალესი ქვა. არკანზას რეიზორბეკსი — არკანზასის უნივერსიტეტის კალათბურთის ნაკრები. არკანზას-სიტი — დეშას ოლქში მდებარე ქალაქი (არკანზასის შტატი, აშშ). არკანზასი — აშშ-ს საზღვაო-სამხედრო ძალების ფლოტის ხომალდი. არკანზასის მუხა — ორლებნიანთა კლასის ხე წიფლისებრთა ოჯახიდან. არკანზასი — გლენ კამპბელის ალბომი არკანზასი — The Residents album, 2009 არკანზასის ოქროსმაძიებლები — ვესტერნი (1964).
დავით ბოლნელი

დავით ბოლნელი — ეპისკოპოსი, მოღვაწე ვახტანგ გორგასალის დროს რომლის სახელსაც უკავშირდება ბოლნისის სიონის კათედრალური ტაძრის მშენებლობა. დავით ბოლნელი დასახელებულია ბოლნისის სიონის ორ წარწერაში: საამშენებლოში და მის სახელზე შესრულებულ მემორიალურში. სამშენებლო წარწერაში, სადაც მისი სახელი ეწერა, ქვის ფილა ჩამოშლილია, თუმცა, მკვლევართა ერთსულოვანი თვალსაზრისით, აქ მისი სახელი უნდა წავიკითხოთ. ეს წარწერა მოთავსებული იყო ტაძრის ჩრდილო-აღმოსავლეთ შესასვლელის არქიტრავზე, ხოლო ამჟამად გადატანილია საქართველოს სახელმწიფო მუზეუმის ქვის ძეგლების ფონდში. მემეორიალური ტექსტი ტაძრის აღმოსავლეთი სარკმლის ზემოთ მდებარეობს. იგი მწვანე ფერის ბოლნურ ტუფზეა შესრულებული. დავით ეპისკოპოსის მემორიალური წარწერის ცენტრში, ორმაგ წრეში ჩასმული ე.წ. ბოლნური ჯვარია გამოსახული, ხოლო მის გარშემო 8 სტრიქონად განლაგებული წარწერის ტექსტი მთლიანად ავსებს ქვის ზედაპირს. იგი ასეთია: ႵႤ ႣႧ ႤႮႨႱႩႭႮႭႱႨ ႩႰႤႡႭ ჃႪႨႧႭჃႰႧ ႣႠ ႠႫႠႱ ႤႩႪႤႱႨႠႱႠ ႸႨႬႠႸႤႬႣႠႫႨႫႠႰႧ ႧႠჃႷႠႬႨႱႫႺႤႫႤႪႬႨ ႸႤႨႼႷႠႪႤႬ ႣႠ ႫႸႰႭႫႤႪႧႠ ႠႫႠႱ ႤႩႪႤႱႨႠႱႠ ႸႨႬႠ ႸႤႾႤႼႨႤ ႨႨ. საამშენებლო წარწერის ნაკლულ ტექსტში დავით ეპისკოპოსის სახელს მკვლევარები შემდეგნაირად აღადგენენ: “...ვინ ამის ეკლესიაჲსა მაშენებელსა დავით ეპისკოპოსსა ხულოცოს, იგიცა ღმერთმან შეიწყალენ, ამენ”. სამშენებლო წარწერის მიხედვით, ბოლნისის სიონის მშენებლობა დაუწყიათ სპარსეთის შაჰის პეროზის (459-484) მეფობის მე-20, ე.ი 479 წელს და 15 წლის შემდეგ ე.ი 493 წელს დაუსრულებიათ. ამის მიხედვით ცხადია, რომ ტაძრის ორივე წარწერა, რომელშიც დავით ეპისკოპოსი იხსენიება 493 წლით უნდა დათარიღდეს. დავით ეპისკოპოსი სომხურ საისტორიო ძეგლში “ეპისტოლეთა წიგნშიცაა” მოხსენიებული. იგი, სხვა ქართველ და სომეხ მღვდელმთავრებთან ერთად, ხელს აწერს ამ კრების აქტებს. კრება, როგორც ცნობილია, 506 წელს გაიმართა დვინში. ივანე ჯავახიშვილმა ამ მონაცემებზე დაყრდნობით წარწერა 506 წლის ახლო დროით დაათარიღა ჯერ კიდევ საამშენებლო წარწერის და მისი მონაცემების აღმოჩენამდე. ბოლნისის წარწერები ვალერი სილოგავა, ბოლნისის უძველესი ქართული წარწერები თბ., 1994
თაღნარი

თაღნარი, არკატურა — დეკორატიულ-პლასტიკური დამუშავების მიზნით შენობის ფასადზე ან სათავსის შიგა კედლებზე გამოყვანილი ყრუ თაღედი, რომელიც ზოგჯერ ოთხივე მხარეს გასდევს შენობას. X-XII საუკუნეებში ქართულ ხუროთმოძღვრებაში გავრცელებული იყო ფასადების ხუთთაღიანი კომპოზიცია (ოშკის, ბაგრატის; ალავერდის, სვეტიცხოველის და სხვა ტაძრები). ქსე, ტ. 4, გვ. 593, თბ., 1979
ევროპის საფეხბურთო ჩემპიონატი 1984

ევროპის საფეხბურთო ჩემპიონატი 1984 — უეფა-ს მიერ ჩატარებული რიგით მე-7 საფეხბურთო ჩემპიონატი. ჩატარდა საფრანგეთში 12 ივნისიდან 27 ივნისამდე. გაიმარჯვა საფრანგეთის ნაკრებმა, რომელმაც ფინალში ესპანეთი დაამარცხა. საკვალიფიკაციო ეტაპი მიმდინარეობდა 1982 წლის მაისიდან 1983 წლის დეკემბრამდე. მთავარი სტატია: ევროპის საფეხბურთო ჩემპიონატი 1984: ფინალი. ვიკისაწყობში არის გვერდი თემაზე: ევროპის საფეხბურთო ჩემპიონატი 1984 ევროპის საფეხბურთო ჩემპიონატი 1984 RSSSF-ზე.
ევანესენსის დისკოგრაფია

ევანესენსმა გამოუშვა სამი სტუდიური ალბომი, ერთი საკონცერტო ალბომი, სამი EP, 11 სინგლი და 11 მუსიკალური ვიდეო. ჯგუფმა 25 მილიონზე მეტი ჩანაწერი გაყიდა. ევანესენსი შეიქმნა 1995 წელს ემი ლისა და ბენ მუდის მიერ. ჯგუფი ადგილობრივი პოპულარობით იღებდა სიამოვნებას, სანამ 2003 წელს ალბომ Fallen-ს გამოსცემდა. Fallen კომერციულ წარმატებად იქცა. ალბომიდან გამოვიდა სინგლები, ქცეული ჰიტებად - Bring Me to Life, Going Under, My Immortal, Everybody's Fool. ალბომმა ბილბორდ 200-ის ჩარტებში მე-3 ადგილი დაიკავა, მსოფლიო მასშტაბით კი მისი 17 მილიონზე მეტი ასლი გაიყიდა. ევანესენსმა ალბომის დამსახურებით 2004 წელს ორი გრემის ჯილდო მიიღო. მეორე ალბომი, The Open Door, გამოვიდა 2006 წელს და თავიდანვე ხუთი საერთაშორისო ჩარტის, რომლებშიც ბილბორდის ჩარტებიც არის მოქცეული, ლიდერი გახდა. მან ხუთივე ჩარტში პირველი ადგილი დაისაკუთრა. მსოფლიო მასშტაბით ალბომის 5 მილიონზე მეტი ასლი გაიყიდა. Evanescence მათი მესამე სტუდიური ალბომია, რომელიც გამოშვებულ იქნა 2011 წლის 11 ოქტომბერს. სადებიუტო კვირაში ისიც ბილბორდ 200-ის ჩარტების ლიდერი გახდა. ↑ Evanescence – Bio. Evanescence.com. დაარქივებულია ორიგინალიდან — ივლისი 23, 2011. ციტირების თარიღი: July 24, 2011.
Gish

Gish — ამერიკული ალტერნატიული როკ-ჯგუფ The Smashing Pumpkins-ის სადებიუტო სტუდიური ალბომი, რომელიც გამოვიდა 1991 წელს, ლეიბლზე Caroline Records. ჯგუფის ლიდერი ბილი კორგენი Gish-ს ძალიან სულიერ ალბომს უწოდებდა. მიუხედავად იმისა, რომ გამოსვლისას იგი Billboard 200-ში მხოლოდ 195-ე ადგილამდე ავიდა, მოგვიანებით RIAA-მ მილიონი ასლის გაყიდვისთვის პლატინის სტატუსი მიანიჭა. ყველა სიმღერის ავტორი — ბილი კორგენი, გარდა მითითებულისა. ↑ ერლეუაინი, სტივენ თომას. Gish – Smashing Pumpkins. Allmusic. ციტირების თარიღი: 2011-02-10. ↑ კრისტგოუ, რობერტ. "CG: Smashing Pumpkins". The Village Voice. ↑ Choudhery, Mohammad. (ნოემბერი 28, 2011) Album Review: Smashing Pumpkins – Gish (Reissue). Consequence of Sound. დაარქივებულია ორიგინალიდან — 2013-03-23. ციტირების თარიღი: იანვარი 11, 2013. ↑ Adams, Jason. (დეკემბერი 2, 2011) 'Gish' and 'Siamese Dream' Deluxe Reissues review. Entertainment Weekly. დაარქივებულია ორიგინალიდან — ივნისი 2, 2013. ციტირების თარიღი: იანვარი 11, 2013. ↑ „Gish – Smashing Pumpkins“. NME: 34. მაისი 28, 1994. ↑ Raggett, Ned (ნოემბერი 28, 2011). "The Smashing Pumpkins: Gish (Deluxe Edition)". Pitchfork Media. ↑ „150 albums reviewed and rated“. Q: 129. აგვისტო 1994. ↑ Smashing Pumpkins – Gish CD Album. CD Universe. ციტირების თარიღი: იანვარი 11, 2013. ↑ Smashing Pumpkins: Album Guide. Rolling Stone. დაარქივებულია ორიგინალიდან — 2012-07-12. ციტირების თარიღი: იანვარი 11, 2013. ↑ Pattinson, Louis. Smashing Pumpkins – Gish & Siamese Dream. Uncut. დაარქივებულია ორიგინალიდან — 2012-03-13. ციტირების თარიღი: იანვარი 11, 2013. ↑ Caro, Mark (დეკემბერი 28, 1990). "Smashing Pumpkins Finds a New Home at Caroline Records". Chicago Tribune. ↑ American album certifications – The Smashing Pumpkins – Gish. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH ↑ British album certifications – The Smashing Pumpkins – Gish. ბრიტანეთის ფონოგრამების მწარმოებლების ასოციაცია. შეიყვანეთ Gish ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ბელავერი

ბელავერი (ინგლ. Bellavary; ირლ. Béal Átha Bhearaigh) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქებს: სვინფორდსა და კასლბარს შორის, ფოქსფორდთან ახლოს. მეიოს საგრაფო ↑ Placenames Database of Ireland: Bellavary/Béal Átha Bhearaigh
ქნარის თანავარსკვლავედი

ქნარის თანავარსკვლავედი (ლათ. Lyra) — ცის ჩრდილოეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავის — ვეგას — ვიზუალური ვარსკვლავიერი სიდიდეა 0,0. დაკვირვებისათვის ყველაზე ხელსაყრელი პირობებია ივლის-აგვისტოში. ჩანს საქართველოს ტერიტორიიდანაც. ქართული საბჭოთა ენციკლოპედია, ტ. 10, თბ., 1986. — გვ. 542.
ტუმბოს თანავარსკვლავედი

ტუმბოს თანავარსკვლავედი (ლათ. Antlia) — ცის სამხრეთ ნახევარსფეროს თანავარსკვლავედი. არ შეიცავს მეოთხე ვიზუალურ ვარსკვლავიერ სიდიდეზე ბრწყინვალე ვარსკვლავებს. დაკვირვებისათვის საუკეთესო პირობებია თებერვალში. ჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 70.
ფარგლის თანავარსკვლავედი

ფარგლის თანავარსკვლავედი (ლათ. Circinus) — ცის სამხრეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავი 3,2 ვიზუალური ვარსკვლავიერი სიდიდისაა. საქართველოდან არ ჩანს. ქართული საბჭოთა ენციკლოპედია, ტ. 10, თბ., 1986. — გვ. 221.
ფარის თანავარსკვლავედი

ფარის თანავარსკვლავედი (ლათ. Scutum) — ცის ეკვატორთან მდებარე თანავარსკვლავედი. არ შეიცავს მე-4 ვიზუალურ ვარსკვლავიერ სიდიდეზე უფრო ბრწყინვალე ვარსკვლავებს. დაკვირვების ყველაზე ხელსაყრელი პირობებია ივნის-ივლისში. შეიცავს 28 ვარსკვლავს, რომელთა ხილვა შეუიარაღებელი თვალითაც არის შესაძლებელი. ჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 228-229.
ფარშავანგის თანავარსკვლავედი

ფარშავანგის თანავარსკვლავედი (ლათ. Pavo) — ცის სამხრეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავი მე-2 ვიზუალური ვარსკვლავიერი სიდიდისაა. შეიცავს 79 ვარსკვლავს, რომელთა ხილვა შეუიარაღებელი თვალითაც არის შესაძლებელი. საქართველოდან არ ჩანს. ქართული საბჭოთა ენციკლოპედია, ტ. 10, თბ., 1986. — გვ. 235.
ფენიქსის თანავარსკვლავედი

ფენიქსის თანავარსკვლავედი (ლათ. Phoenix) — ცის სამხრეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავის ვიზუალური ვარსკვლავიერი სიდიდეა 2,4. დაკვირვების ყველაზე უკეთესი პირობებია სექტემბერ-ოქტომბერში. შეიცავს 68 ვარსკვლავს, რომელთა ხილვა შეუიარაღებელი თვალითაც არის შესაძლებელი. ნაწილობრივ ჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 250.
ფიალის თანავარსკვლავედი

ფიალის თანავარსკვლავედი (ლათ. Crater) — თანავარსკვლავედი ცის სამხრეთ ნახევარსფეროზე. მისი ყველაზე ბრწყინვალე ვარსკვლავის ვიზუალური ვარსკვლავიერი სიდიდეა 3,6. დაკვირვებისათვის საუკეთესო პირობებია მარტში. შეიცავს 20 ვარსკვლავს, რომელთა ხილვა შეუიარაღებელი თვალითაც არის შესაძლებელი. ჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 283.
ფოცხვრის თანავარსკვლავედი

ფოცხვრის თანავარსკვლავედი (ლათ. Lynx) — ცის ჩრდილოეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავის ვიზუალური ვარსკვლავიერი სიდიდეა 3,1. დაკვირვებისათვის საუკეთესო პირობებია იანვარ-თებერვალში. შეიცავს 92 ვარსკვლავს, რომელთა ხილვა შეუიარაღებელი თვალითაც არის შესაძლებელი. ჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 387.